# Белона

### от Уикипедия, свободната енциклопедия

Белона (лат. Bellona) е римска богиня на войната, жена на Марс. На Марсово поле в Рим през III в. пр. н. е. й бил издигнат храм, пред който стояла «колоната на войната» - символичната граница на Рим, откъдето при обявяване на война по посока на врага била мятана хаста. В храма на Белона Сенатът приемал чуждестранни посланници и римските пълководци, връщащи се от поход като победители и чакащи триумф. Жреците на Белона (белонарии) носели черни дрехи, а техните атрибути били двойни брадви. От I в. пр. н. е. Белона се отъждествявала с малоазийската богина Ма, а по време на Империята култовете им се сляли окончателно. Жреците на Белона, изпадали в религиозен екстаз, по време на който нанасяли един на друг рани - наричали ги фанатици (лат. fanatici - неистови).

Взето от „http://bg.wikipedia.org../../../%D0%B1/%D0%B5/%D0%BB/%D0%91%D0%B5%D0%BB%D0%BE%D0%BD%D0%B0.html“.

Категории: Римска митология

##### Views

- Статия
- Беседа
- Текуща версия

##### Търсене